google/wiki40b huggingface dataset:
Kontingenčná tabuľka

Kontingenčná tabuľka je tabuľka, ktorá sa používa na prehľadné zhrnutie vzájomného vzťahu dvoch (alebo viacerých) štatistických znakov. Riadky kontingenčnej tabuľky zodpovedajú možným hodnotám prvého znaku, stĺpce možným hodnotám druhého znaku. V príslušnej bunke kontingenčnej tabuľky je zvyčajne počet prípadov, kedy zároveň mal prvý znak hodnotu zodpovedajúcu príslušnému riadku a druhý znak hodnotu zodpovedajúcu príslušnému stĺpcu.

Testovanie vzájomnej závislosti znakov

Okrem jednoduchého popisu početnosti kombinácií hodnôt dvoch znakov ponúka kontingenčná tabuľka možnosť testovať, či medzi oboma znakmi existuje nejaký vzťah. Na to je možné použiť napríklad Pearsonov test dobrej zhody. Je určený pre znaky v kontingenčnej tabuľke, ktoré predstavujú diskrétne hodnoty (je možné teda využiť kvalitatívne, diskrétne kvalitatívne alebo spojito kvalitatívne znaky, v poslednom prípade však iba s rozdelením jednotlivých znakov do skupín, tzv. skupinové triedenie). Iné testy sú: G-test, Fisherov exaktný test, Barnardov test,

Názov

Názov kontingenčná tabuľka zaviedol Karl Pearson v roku 1904. Contingency v angličtine znamená možnosť, súvislosť aj náhodilosť. Pearson označuje ako kontingenčnú tabuľku rozdelenia diskrétnej náhodnej premennej, ktoré môže byť triedené podľa štatisckých znakov úplne náhodne alebo nezávisle napríklad podľa abecedy (na rozdiel od spojitej náhodnej premennej). Ako príklad uvádza  zamestnania 775 otcov a synov zaradené v 14 skupinách, ktoré môžu byť usporiadané čisto abecedne.  V našom jazykovom priestore má slovo kontingent význam: stanovený počet, dávka, množstvo, ktoré treba naplniť. Napríklad župy alebo mestá a počet vojakov ktoré majú poskytnúť vladárovi alebo obce a kontingent mäsa, mlieka, vajec, obilia na dodanie štátu. Pretože aj na tieto účely možno použiť kontingenčné tabuľky je ich názov adekvátny. 
V angličtine je kontingenčná tabuľka nazývaná aj cross table alebo aj pivot table. Microsoft má registrovanú ochrannú známku "PivotTable"  (pivot table bez medzery) na označenie kontingenčnej tabuľky, preto sa tento názov nesmie voľne používať bez uvedenia, že ide o registrovanú ochrannú známku Microsoftu.

Iné použitie kontingenčných tabuliek

Vyššie uvedený príklad (dominantná ruka) je príkladom najčastejšieho použitia kontingenčnej tabuľky, ktorá obsahuje počty výskytov znakov a ich súčty a medzisúčty. Namiesto súčtov (agregovania) je však možné použiť iné alebo ďalšie funkcie ako výpočet percent, odchýlok, priemerov a pod. Podľa počítačovej implementácie možno zdrojové dáta napríklad aj vizualizovať pomocou kontingenčeného grafu. V Microsoft Exceli kontingenčné tabuľky (Excel PivotTable) umožňujú aj vytvárať zostavy (ang. report) aj pomocou filtrov (dotazov - ang. query) a triedenia a prepájaním na databázové údaje v iných súboroch a formátoch ako je Excel, čo je súčasťou širšej koncepcie analytického spracovania OLAP (online analytical processing).
Le Chambon-Feugerolles

Poloha

Obec má rozlohu 17,51 km². Najvyšší bod je položený 849 m n. m. a najnižší bod 464 m n. m.

Obyvateľstvo

Počet obyvateľov obce je 12 945 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cesta II. triedy 520 (Slovensko)

Krásno nad Kysucou – Nová Bystrica

Cestná komunikácia II/520 sa začína v okrese Čadca na križovatke ciest I/11 a III/2017 v meste Krásno nad Kysucou. Ďalej pokračuje križovatkami s cestami III/2039 a III/2035 do Starej Bystrice, kde sa križuje s cestou III/2037. Nasleduje obec Nová Bystrica križovaním s III/2038 a III/2036.

Vychylovka – Brišovka

Ďalej nasleduje novovybudovaný úsek evidovaný ako II/520A, ktorý obchádza vodnú nádrž Nová Bystrica cez Vychylovku a spája tak Oravu s Kysucami. S výstavbou tejto časti cesty sa začalo na jar roku 2004. Na úseku dlhom 9,408 kilometra sa nachádza 11 mostov s celkovou dĺžkou 1,2 kilometra, najvyšší sypaný most v Európe a najdlhší najvyššie položený most na Slovensku (203 – 00), ktorý je postavený na 32 pilieroch. Tento úsek bol otvorený 10. novembra 2008. 
Úsek spájajúci Oravu s Kysucami pôvodne viedol údolím rieky Bystrica cez osadu Harvelka, ktoré však bolo zatopené. Zanikol tak aj pôvodný úsek, ktorý tak preťal cestu II/520 na dve časti.

Brišovka – Suchá Hora

Potom cesta pokračuje ďalej ako II/520 do námestovského okresu do obce Oravská Lesná, kde sa križuje s III/2281. Nasleduje obec Zákamenné s križovaním s III/2282 a III/2270, pokračuje križovatkami s cestami III/2271 a III/2274 na križovatku s cestou I/78 v obci Lokca, s ktorou tvorí peáž až po križovatku v obci Ťapešovo, kde sa odpája, prechádza okolo Oravskej priehrady a prechádza do okresu Tvrdošín.
V tvrdošínskom okrese sa II/520 najskôr križuje s III/2309 a III/2308, v Tvrdošíne sa spája s I/59, s ktorou tvorí peáž po mesto Trstená. Následne sa mimoúrovňovo križuje s rýchlostnou cestou R3 v križovatke Trstená. Nasledujú križovatky v obciach Liesek s III/2310 a vo Vitanovej s III/2311. Následne prechádza do Poľska ako DW959.
Rivarennes (Indre-et-Loire)

Poloha

Obec má rozlohu 18,92 km². Najvyšší bod je položený 121 m n. m. a najnižší bod 36 m n. m.

Obyvateľstvo

Počet obyvateľov obce je 1 034 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Siffret

Poloha

Obec má rozlohu 11,28 km². Najvyšší bod je položený 209 m n. m. a najnižší bod 83 m n. m.

Obyvateľstvo

Počet obyvateľov obce je 1 011 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Simone Faggioli

Ocenenia

V roku 2010 mu udelila talianska asociácia Commissione Sportiva Automobilistica Italiana ocenenie Zlatý volant.
Saint-Cloud-en-Dunois

Poloha

Obec má rozlohu 8,78 km². Najvyšší bod je položený 136 m n. m. a najnižší bod 127 m n. m.

Obyvateľstvo

Počet obyvateľov obce je 233 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vostok 5

Údaje o kozmickej lodi

Vostok 5 bola jednomiestna kozmická loď s dĺžkou 5 metrov, priemerom 2,3 metra a hmotnosťou 4 720 kg. Dosiahla obežnej dráhy vo výške 174,7 – 222,1 km nad povrchom Zeme. Neskôr bola zaevidovaná v katalógu COSPAR pod označením 1963-020A.

Priebeh letu

Vostok 5 vyštartoval 14. júna 1963 o 11:58:59 svetového času z kozmodrómu Bajkonur v Kazachstane. Kozmonaut Valerij Bykovskij mal pôvodne ostať na obežnej dráhe osem dní, ale plán misie bol niekoľkokrát zmenený kvôli slnečnej aktivite a nižšej obežnej dráhe lode, než bolo plánované. Dva dni po Vostoku 5 vyštartoval Vostok 6 s Valentinou Tereškovovou, ktorá sa stala prvou ženou vo vesmíre. Podobne ako pri predchádzajúcom skupinovom lete aj Bykovskij a Tereškovová navzájom medzi sebou komunikovali cez rádio. Vostok 6 preletel okolo Vostoku 5 vo vzdialenosti iba 5 kilometrov počas jedného zo svojich obehov okolo Zeme. Keďže obežné dráhy oboch lodí boli značne odlišné a Vostoky nemohli meniť charakteristiky obežnej dráhy, začali sa obe telesá od seba rýchlo vzďaľovať.  
Počas letu Bykovskij hlásil problémy s odpadovým systémom. Celý jeden obeh sa voľne pohyboval po svojej kabíne. Vyskúšal aj manuálne riadenie kozmickej lode. Štyrikrát denne jedol. Ďalšou nepríjemnosťou bolo, podobne ako pri letoch Vostok 1 a Vostok 2, nečisté oddelenie servisnej časti od návratového modulu pred vstupom do atmosféry. Bykovskij vo Vostoku 5 obletel Zem celkovo 81-krát, čím sa tento let stal najdlhším letom jedného kozmonauta v histórii. 
Pristál na padáku po takmer piatich dňoch letu, 19. júna 1963 o 11:06 svetového času, neďaleko obce Karatal v Severokazašskej oblasti Sovietskeho zväzu.
Návratová kabína sa dnes nachádza v Ciolkovského múzeu v Kaluge.
Morten Madsen

Klubový hokej

S hokejom začínal v jeho rodnom meste v klube Rodovre Mighty Bulls a v sezóne 2002/03 debutoval v najvyššej dánskej lige. V sezónach 2003 - 2006 pôsobil v klube švédskej Elitserien, Frölunda HC. Pred sezónou 2006/07 odišiel do zámoria, kde hral za Tigres de Victoriaville v juniorskej QMJHL. V roku 2005 bol draftovaný v 4. kole zo 122. miesta klubom Minnesota Wild. Od roku 2007 do roku 2009 hral za farmársky klub Minnesoty, Houston Aeros. Pred sezónou 2009/10 sa vrátil do Európy, kde hrá za klub MODO Hockey.

Reprezentácia

Dánsky reprezentačný tréner Mikael Lundström ho nominoval Majstrovstvá sveta v hokeji 2006 v lotyšskej Rige. Súčasťou reprezentácie bol aj o rok neskôr na šampionáte v Moskve.
Slanica

Slanica bola obec na Orave, ktorá bola zatopená Oravskou priehradou. Po vybudovaní priehrady názov zaniknutej obce dlhé roky pripomínala vyhliadková loď z roku 1947. Previezli ju sem po skončení svojej aktívnej služby z Dunaja a dostala nový názov „Slanica“.

Vznik obce

Obec založili pri vtoku riečky Slanice (dnešná Polhoranka) do Bielej Oravy podľa Valašského práva bratia z rodiny Kludovskej, pochádzajúcej z Kňažej. Prvá zmienka o obci Slanica (pod názvom Zlanycha) je z roku 1564, kedy oravskí Valasi žiadali kráľa Ferdinanda I. o odpustenie daní v novozaložených dedinách. Slanica dostala názov podľa slanej príchute vody, ktorá priteká zo slaných prameňov z úpätia Babej hory. V dobe kuruckých bojov Slanica veľmi spustla.

Obyvateľstvo obce

Obyvateľstvo obce sa živilo roľníctvom, chovom dobytka a v 18. storočí už prevažovalo pláteníctvo. Podľa záznamov z rokov 1777 – 1978 je známe, že sa výrobe a predaju plátna venovala väčšina rodín v Slanici. Po úpadku pláteníctva sa obyvatelia venovali obrábaniu malých políčok a mnohí obyvatelia sa odsťahovali. V roku 1870 mala Slanica 152 domov a 1 068 obyvateľov. Do roku 1930 počet domov stúpol na 168, no obec zaznamenala už len 329 obyvateľov. Pred zatopením žilo v Slanici 850 obyvateľov.

Slanický ostrov umenia

Kostol Povýšenia svätého Kríža, postavený v obci Slanica v 18. storočí, stál na pahorku, ktorý zostal aj po vybudovaní a naplnení Oravskej priehrady nad vodnou hladinou a dnes tvorí Slanický ostrov nazývaný tiež Ostrov umenia. Kostol sa staval v rokoch 1766 – 1769 ako baroková kaplnka a v roku 1843 ho klasicisticky prestavali na kostol s dvoma vežami a pristavanou tzv. zámočnou kaplnkou. V súčasnosti sa v interiéri kostola nachádza galéria ľudového umenia, kde je nainštalovaná expozícia „Tradičná ľudová plastika a maľba“. Na ostrove sa zároveň nachádza pôvodný dnes už historický cintorín a lapidárium „Oravskej kamenárskej tvorby 18. a 19. storočia“. V bývalej hrobke je nainštalovaná expozícia histórie zatopených obcí a budovania Oravskej priehrady. Ostrov je v letnej sezóne dostupný loďou premávajucou z Námestova alebo z Prístavu, naopak v zimných mesiacoch je možné prejsť až na ostrov po zamrznutej vodnej hladine.
Európsky deň jazykov

Za Európsky deň jazykov (angl. European Day of Languages) je vyhlásený 26. september.

Vznik

Jeho korene siahajú do roku 2001, ktorý bol Európskym rokom jazykov (European Year of Languages, skrátene EYL). Organizátormi EYL boli Rada Európy a Európska únia a zapojilo sa doň 45 krajín. Svojimi aktivitami poukázal na jazykovú rozmanitosť v Európe a vyjadril podporu jazykovému vzdelávaniu.
Hodnotenie EYL bolo uverejnené v správe Final Evaluation of the European Year of Languages 2001 vydanej v máji 2002.
Úspech projektu Európsky rok jazykov a záujem národných spoluorganizátorov prispeli k tomu, že Rada Európy sa rozhodla vytvoriť každoročnú tradíciu a vyhlásila 26. september za Európsky deň jazykov. Takisto bolo vytvorené oficiálne logo, slogany a internetová stránka.

Zapojené jazyky

Podľa deklarovaných cieľov je Európsky deň jazykov zameraný na všetkých obyvateľov a jazyky Európy. Ešte v roku 2011 boli oficiálne internetové stránky preložené len do angličtiny a francúzštiny, v roku 2013 sú už mnohojazyčné. Niektoré materiály, ktoré sú na nich umiestnené, sú dostupné aj v jazykoch, v ktorých nie je dostupná samotná stránka, napríklad v esperante. Organizácie a jednotlivci v rámci Európskej únie usporiadavajú rôzne akcie vo všetkých krajinách Európy. Ich prehľad je možné každý rok nájsť na stránke projektu.
Dryptosaurus

Opis

Dryptosaurus bol mohutný dvojnohý predátor dorastajúci do dĺžky až 6,5 m. V bedrách bol vysoký okolo 1,8 m a mohol vážiť až okolo 1,2 t. Mal relatívne dlhé predné končatiny s troma mohutnými pazúrmi s dĺžkou až 20 cm. Podľa nich dostal aj svoje druhové meno aquilunguis - „majúci pazúry podobné orlím“. Hlava bola rovnako ako u ostatných tyranosaurov pomerne mohutná. V každej čeľusti mal rad vykrajovaných zubov, ktoré sa smerom dozadu zväčšovali a po vypadnutí alebo zodrení postupne nahradzovali. Predkolenie mal dlhšie ako stehennú kosť, na základe čoho možno usudzovať, že to bol veľmi rýchly bežec. Chvost držal vystretý nad zemou a pomáhal si ním udržiavať rovnováhu.

Dejiny

V roku 1866 bola náhodne objavená nekompletná kostra (ANSP 9995) v jednom lome v New Jersey. Paleontológ Edward Drinker Cope opísal jej majiteľa menom gréckeho mytologického psa - ako Laelaps. Ten sa stal v poradí štvrtým dinosaurom, objaveným v Severnej Amerike (hneď po rodoch Hadrosaurus, Aublysodon a Trachodon). Neskôr sa však ukázalo, že pod názvom Laelaps bol už skôr opísaný istý roztoč, Copeov rival Othniel Charles Marsh preto v roku 1877 zmenil rodové meno na dodnes platné - Dryptosaurus.

Životné prostredie

Vzhľadom k veľmi nedostatočnému fosílnemu záznamu z východu USA nie je isté, ako vyzeral ekosystém Dryptosaura. V rovnakej oblasti bol však už v roku 1856 objavený tiež mohutný vtákopyskatý Hadrosaurus, ktorý mohol byť súčasťou jeho potravy. V oblasti sa tiež počas vrchnej kriedy vyskytovali pancierované nodosaury, tie však vzhľadom k telesnému „pancieru“ zrejme netvorili Dryptosaurovu korisť príliš často.
Diaľnica A13 (Taliansko)

Popis trasy

Diaľnica prechádza Pádskou nížinou, ktorá leží v severnej časti Apeninského polostrova. Trasa začína v diaľničnej križovatke s A14 severne od mesta Bologna. Odtiaľ vedie priamo na sever okolo miest Ferrara a Rovigo a po takmer 117 kilometroch dosahuje diaľničnú križovatku s A4 pri meste Padova.

Diramazione Padova Sud

Diramazione Padova Sud je diaľničný privádzač z diaľnice A13 do južnej časti mesta Padova. Privádzač je dlhý 4,3 kilometra a je vybudovaný v štyroch jazdných pruhoch so smerovým rozdelením jazdných smerov. Spoločnosť ANAS túto komunikáciu eviduje ako súčasť diaľnice A13, prevádzkovateľ Autostrade per l'Italia uvádza označenie D13 (Diramazione Padova Sud).
Saint-André-le-Désert

Poloha

Obec má rozlohu 17,87 km². Najvyšší bod je položený 466 m n. m. a najnižší bod 222 m n. m.

Obyvateľstvo

Počet obyvateľov obce je 261 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pavol Jantausch

Životopis

Študoval na gymnáziu v Trnave, Bratislave a Ostrihome. Zmaturoval v Trnave 15. júna 1889. Teológiu študoval na Pázmaneu vo Viedni a štúdium zakončil doktorátom. Za kňaza bol vysvätený 21. septembra 1893. Bol kaplánom v Topoľčanoch, Smoleniciach, Bojnej a v Bratislave - Blumentáli. 15. februára 1899 bol vymenovaný za farára do Dubovej pri Modre. Odtiaľ bol preložený 15. marca 1906 za farára do Ludaníc. 
V roku 1922 sa zúčastnil  24. medzinárodného eucharistického kongresu, ktorý sa konal v Ríme v dňoch 22. - 28. mája. 29. mája 1922 ho pápež Pius XI. vymenoval za administrátora novozriadenej Trnavskej apoštolskej administratúry, ktorá bola vytvorená na tej časti územia Ostrihomského arcibiskupstva, ktoré sa stalo súčasťou ČSR. 
Za titulárneho biskupa prieninského bol menovaný 30. marca 1925. Biskupskú vysviacku prijal v Trnave 14. júna 1925 z rúk nitrianskeho biskupa Karola Kmeťka. V roku 1936 sa pričinil o otvorenie Rímskokatolíckej bohosloveckej fakulty Univerzity Komenského v Bratislave. V roku 1938 sa pričinil o zriadenie Biskupského gymnázia v Trnave. Vo svojom rodisku vo Vrbovom dal v roku 1930 vybudovať kláštor premonštrátok a ďalší z jeho iniciatívy vznikol v Dvorníkoch pri Hlohovci. Trnavskú apoštolskú administratúru viedol až do svojej smrti 29. júna 1947. Pochovaný je vo svojom rodisku - vo Vrbovom.
Champagnac-la-Rivière

Poloha

Obec má rozlohu 24,46 km². Najvyšší bod je položený 473 m n. m. a najnižší bod 278 m n. m.

Obyvateľstvo

Počet obyvateľov obce je 562 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenská florbalová extraliga žien 2008/09

Systém súťaže

Systém súťaže sa oproti minulej sezóne nezmenil. Pozostával zo základnej časti, v ktorej sa stretol každý s každým dvojkolovo doma a vonku (už nie formou miniturnajov), po ktorej nasledovalo play-off. Do play-off postúpilo 8 najlepších družstiev po základnej časti a duely sa hrali na 2 víťazné zápasy. Domáce zápasy play-off sa konali najprv u vyššie nasadeného družstva.
Multitasking (počítače)

Multitasking (z anglického multi, mnoho + task, úloha) alebo súbežné spracovanie úloh alebo paralelné spracovanie viacerých úloh je vykonávanie (aspoň zdanlivé) niekoľkých úloh súčasne počítačom. Väčšina dnešných operačných systémov je viacúlohová – patrí sem napríklad Windows či Linux. Naopak MS-DOS je príkladom jednoúlohového systému, na ktorom vždy beží len jediný program.
Multitasking môže byť realizovaný mnohými spôsobmi. Základné delenie je na skutočný multitasking, pri ktorom je hardvér počítača naozaj schopný v každom okamihu vykonávať viac úloh súčasne, a na zdanlivý multitasking, pri ktorom sa dojem súčasného behu viacerých programov dosahuje tým, že sa tieto programy veľmi rýchlo v behu striedajú, ale v každom okamihu spracúva procesor jedinú úlohu. Skutočný multitasking sa v praxi príliš neobjavuje, operačné systémy PC podporujú zdanlivý multitasking, ale ak je počítač vybavený viacerými procesormi, sú úlohy medzi týmito procesormi rozdelené tak, aby aspoň niektoré úlohy mohli bežať súčasne.
Rozlišujeme multitasking nepreemptívny (kooperatívny), vyžadujúci aktívnu spoluprácu úloh, a preemptívny, pri ktorom je úlohám procesorový čas prideľovaný a odoberaný transparentne (plánovačom úloh operačného systému).
Artičoka zeleninová

Artičoka zeleninová alebo artičoka bodliaková, artičoka bodliaková záhradná (Cynara scolymus, Cynara cardunculus var. Scolymus) je teplomilná viacročná rastlina, ktorá svojim vzhľadom pripomína bodliak, s ktorým je príbuzná. Pestuje sa ako potravina.

Opis

Stonka presahuje jeden meter. Prízemné listy rastú v ružici, sú stonkové, striedavé, veľké, šťavnaté, široko vajcovité. Plodom je nažka. Z pôvodnej planej artičoky boli vyšľachtené dva typy kultúrnych rastlín, artičok, pestovaných pre jedlé kvetné puky, a kardus čiže španielsky artičok, u ktorého sa jedia stonky a listy.

Oblasť výskytu

Artičoke sa darí v teplejších oblastiach, v ktorých sa pestuje vinič, pretože neznáša mrazy pod −10 stupňov Celzia.
Pochádza zo Stredomoria, kde sa pestuje ako zelenina pre nedozreté súkvetia.

Pestovanie

Pôda určená pre artičoky musí byť bohatá na živiny, hlboko prepracovaná a dostatočne vlhká. Rozmnožovať sa môžu vegetatívne odnožami alebo jednoduchšie, semenom. Semená sa vysievajú začiatkom marca do sadbovačov alebo do pareniska a neskôr sa presádzajú do kvetináčov. V druhej polovici mája sa dostatočne silné a otužilé rastlinky vysádzajú do voľnej pôdy so sponom 1 × 1 m. Počas rastu sa rastliny často okopávajú, zbavujú buriny a hnoja. Nerozkvitnuté kvetné puky s mohutne vyvinutými lôžkom sa zbierajú.  Odkvitnuté stonky sa režú až pri zemi, dlhé listy sa skracujú a rastlina na zimu sa chráni mulčovaním.

Využitie

Artičoka patrí k liekom na pečeň a žlčník. Zvyšuje tvorbu žlče a tiež jej vylučovanie, podporuje činnosť pečene a vylučovanie škodlivín močom. Znižuje hladinu krvného cukru a je vhodným doplnkovým liečivom pri diabete. Zabraňuje ukladaniu cholesterolu v cievach. Má tiež výrazné protialergické účinky, čo sa dobre uplatňuje pri liečbe rôznych ekzémov. Podporuje produkciu tráviacich enzýmov vo pankrease a je tiež doporučovaná pri poruchách jeho funkcie. Celkovo zlepšuje trávenie a látkovú výmenu.
Kontraindikáciou môže byť ťažká porucha obličiek, inak žiadne vedľajšie účinky nie sú známe.
Účinný je aj odvar získaný z asi dvojminútového varenia drogy. Podáva sa štyrikrát denne jedna šálka. Veľmi dobrý účinok má odvar čerstvého koreňa artičoky vo víne. Je to liek veľmi starý, ktorý okrem už popísaných účinkov tiež odstraňuje nepríjemný pach tela, predovšetkým v podpazuší, ako popisuje už Mattioli. Odvar sa pripravuje nasledovne: osemdesiat gramov čerstvého koreňa sa zaleje 1 litrom červeného, nekonzervovaného vína a nechá sa krátko prejsť varom. Po pomalom vychladnutí sa uloží do chladu, avšak nie do chladničky. Užíva sa 3x denne jedna polievková lyžica po dobu 15 dní, potom sa urobí 14 dní prestávka a opäť sa 15 dní užíva. Celá kúra trvá 30 dní. Z artičok sa dokonca vyrábajú alkoholické aj nealkoholické nápoje.

Obsahové látky

Cynarín, flavonoidy, slizy, vláknina, organické kyseliny, horčiny, triesloviny, inulín, tanín, organické soli, vitamíny A a B, flavóny a ďalšie účinné látky.
Pes baskervillský

Filmové adaptácie

Najnovšia filmová verzia je z roku 2002, v ktorej Holmesa hral Richard Roxburgh a doktora Watsona Ian Hart.
Ďalšie filmové adaptácie pozri v článku Pes baskervillský (rozlišovacia stránka) a The Hound of the Baskervilles.
Hokejová liga majstrov 2008/2009

Hokejová liga majstrov 2008/2009 bol prvý ročník novovzniknutej Hokejovej ligy majstrov, ktorú organizuje IIHF.
Prvý ročník bude fungovať v zmenšej podobe s účasťou len štrnástich tímov (v budúcom ročníku ich bude 30) zo siedmich krajín (Slovensko, Nemecko, Švajčiarsko, Česko, Rusko, Fínsko, Švédsko).

Kvalifikácia

Kvalifikácia o poslednú miestenku v hokejovej Lige Majstrov sa uskutočnila 12. – 14. septembra. Pôvodne sa mala konať v Berne, ale tamojší štadión sa rekonštruje kvôli Majstrovstvám sveta v ľadovom hokeji 2009. Usporiadanie kvalifikácie tak pripadlo nemeckému Norimbergu.

Semifinále

Do semifinále postúpia len víťázi štyroch skupín. Prvé semifinále utvoria víťazi skupín A a C, druhá víťazi skupín B a D. Výhodu domáceho ľadu v druhom zápase má tím s lepším bodovým ziskom v základnej skupine. V prípade rovnosti bodov nasledujú samostatné nájazdy.
Dénestanville

Poloha

Obec má rozlohu 2,69 km². Najvyšší bod je položený 118 m n. m. a najnižší bod 45 m n. m.

Obyvateľstvo

Počet obyvateľov obce je 231 (2011).
Nasledujúci graf zobrazuje vývoj počtu obyvateľov v obci.
Zdroje: INSEE